CELEX: 62015FN0130
Language: et
Date: 2015-10-01 00:00:00
Title: Kohtuasi F-130/15: 1. oktoobril 2015 esitatud hagi – ZZ versus EKP

18.1.2016   
            
            
               ET
            
            
               Euroopa Liidu Teataja
            
            
               C 16/52
            
         1. oktoobril 2015 esitatud hagi – ZZ versus EKP
   (Kohtuasi F-130/15)
   (2016/C 016/62)
   Kohtumenetluse keel: prantsuse
   
      Pooled
   
   Hageja: ZZ (esindajad: advokaadid L. Levi ja A. Tymen)
   
      Kostja: Euroopa Keskpank (EKP)
   
      Hagi ese ja sisu
   
   Nõue tühistada EKP juhatuse otsus hageja palka 2015. aasta töötasude ja hüvitiste iga-aastase läbivaatamise raames täiendavalt mitte tõsta ning nõue hüvitada väidetavalt tekitatud varaline ja mittevaraline kahju.
   
      Hageja nõuded
   
   
               —
            
            
               tühistada juhatuse 24. veebruari 2015. aasta otsus, millest teavitati töötajaid 13. märtsil 2015 ja millega hageja palka 2015. aastal täiendavalt ei tõstetud;
            
         
               —
            
            
               tühistada 10. juuli 2014. aasta otsus, mis saadi kätte 20. juulil 2014 ja millega erikaebus jäeti rahuldamata;
            
         
               —
            
            
               kui vajalik, siis tühistada pädeva osakonna otsus mitte kaaluda ega pakkuda hagejat välja täiendavaks palgatõusuks, millest vaikimisi teatati juhatuse 24. veebruari 2015. aasta otsusega ja 10. juuli 2015. aasta erikaebuse rahuldamata jätmise otsusega;
            
         
               —
            
            
               hüvitada hageja varaline kahju, mis hõlmab võimaluse kaotust saada 2015. aastal täiendavat palgatõusu suurusega 49 102 eurot või teise võimalusena tühistada menetlus, mille tulemusel võeti 24. veebruari 2015. aasta otsus, ja EKP poolt uue menetluse korraldamine 2015. aasta täiendava palgatõusu kohaldamise raames;
            
         
               —
            
            
               hüvitada hageja mittevaraline kahju, mida on ex aequo et bono hinnatud 10 000 eurole;
            
         
               —
            
            
               mõista kõik kohtukulud välja Euroopa Keskpangalt.